RJH สะท้อนการเติบโตธุรกิจชัดเจน แนะซื้อ อัพไซด์สูง 32%
RJH สะท้อนการเติบโตธุรกิจชัดเจนแนะซื้ออัพไซด์สูง 32%
20 มี.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (20 มี.ค.) ว่า หลังจากกำไรไตรมาส 4/59 ของบริษัท โรงพยาบาลราชธานี จำกัด (มหาชน) หรือ RJH แข็งแกร่งขึ้น เป็น 36 ล้านบาท (+46% เทียบช่วงเดียวกันของปีก่อน) เพราะเพิ่มความสามารถการให้บริการ อุปสงค์ความต้องการรักษาพยาบาลที่แข็งแกร่งที่ จ.อยุธยา และปรับปรุงแหล่งที่มารายได้ให้การรักษามีความหลากหลายและเพิ่มขึ้นทั้งในส่วนเงินสดและประกันสังคม
คาดว่าอัตราการเติบโตจะเป็นไปอย่างแข็งแกร่งทั้งในส่วนของศูนย์รักษาโรคหัวใจและบริษัทย่อยคือ โรงพยาบาล ราชธานี โรจนะ (RRH) แรงผลักดันการเติบโตของกำไรปี 60 จะมาจากการเพิ่มจำนวนเตียงอีก 27 เตียง และปรับปรุงศูนย์การตรวจโรค (check-up center) ให้มีประสิทธิภาพและประสิทธิผลมากยิ่งขึ้น
คงคำแนะนำซื้อและราคาพื้นฐานไว้ที่ 30.00 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 32% คาดการณ์อัตราการเติบโตกำไรหลักปีนี้และปีหน้าเทียบ เทียบช่วงเดียวกันของปีก่อน เป็น 21%/17% ตามลำดับ ฐานะการเงินดีมากเป็นเงินสดสุทธิ (net cash position)